2005D0307 — SL — 23.08.2007 — 001.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B ODLOČBA KOMISIJE z dne 12. aprila 2005 o odobritvi metode za razvrščanje prašičjih trupov v Latviji (notificirano pod dokumentarno številko K(2005) 1098) (Besedilo v latvijskem jeziku je edino verodostojno) (2005/307/ES) (UL L 098, 16.4.2005, p.42)

spremenjena z:









▼B

ODLOČBA KOMISIJE

z dne 12. aprila 2005

o odobritvi metode za razvrščanje prašičjih trupov v Latviji

(notificirano pod dokumentarno številko K(2005) 1098)

(Besedilo v latvijskem jeziku je edino verodostojno)

(2005/307/ES)







KOMISIJA EVROPSKIH SKUPNOSTI JE – ob upoštevanju Pogodbe o ustanovitvi Evropske skupnosti, ob upoštevanju Uredbe Sveta (EGS) št. 3220/84 z dne 13. novembra 1984, ki določa lestvico Skupnosti za razvrščanje prašičjih trupov ( 1 ), in zlasti člena 5(2) Uredbe, ob upoštevanju naslednjega: (1) Člen 2(3) Uredbe (EGS) št. 3220/84 določa, da mora biti razvrščanje prašičjih trupov določeno z ocenjevanjem mesnatosti v skladu s statistično preizkušenimi metodami ocenjevanja, ki temeljijo na fizičnih meritvah enega ali več anatomskih delov prašičjega trupa. Odobritev metode za razvrščanje prašičev je odvisna od skladnosti metode z maksimalnim odstopom pri statistični napaki pri razvrščanju. Ta odstop je bil določen v členu 3 Uredbe Komisije (EGS) št. 2967/85 z dne 24. oktobra 1985 o podrobnih pravilih za uporabo lestvice Skupnosti za razvrščanje prašičjih trupov ( 2 ). (2) Vlada Latvije je zaprosila Komisijo za odobritev metode za razvrščanje prašičjih trupov in je predložila rezultate svojega poskusa z razkosavanjem, ki je bil izveden pred dnem pristopa, s predložitvijo dela dve protokola, opredeljenega v členu 3 Uredbe (EGS) št. 2967/85. (3) Ocena te zahteve je pokazala, da so pogoji za odobritev te metode razvrščanja izpolnjeni. (4) V Latviji trgovinska praksa lahko zahteva, da se prašičjemu trupu odstranijo glava, zadnje nogice in rep. To je treba upoštevati pri prilagoditvi teže standardni obdelavi. (5) Sprememba naprave ali metode razvrščanja se lahko odobri samo z novo odločbo Komisije, sprejeto na podlagi pridobljenih izkušenj. Zato se lahko ta odobritev prekliče. (6) Ukrepi, predvideni s to odločbo, so v skladu z mnenjem Upravljalnega odbora za svinjsko meso – ob upoštevanju naslednjega: SPREJELA NASLEDNJO ODLOČBO:







▼M1

Člen 1

Za razvrščanje prašičjih trupov v Latviji se v skladu z Uredbo (EGS) št. 3220/84 odobri uporaba naslednjih metod:

— ročna metoda (ZP) in z njo povezane metode ocenjevanja, podrobno opredeljene v delu 1 Priloge,

— naprava, imenovana „Intrascope (Optical Probe)“, in z njo povezane metode ocenjevanja, ki so podrobno opredeljene v delu 2 Priloge,

— naprava, imenovana „PG 200 (Pork Grader)“, in z njo povezane metode ocenjevanja, ki so podrobno opredeljene v delu 3 Priloge.

Ročna metoda (ZP) se lahko uporablja samo v klavnicah, kjer število zaklanih prašičev na teden ne presega 200.

▼B

Člen 2

Ne glede na standardno obdelavo iz člena 2 Uredbe (EGS) št. 3220/84, so lahko prašičji trupi v Latviji obdelani z glavo, zadnjimi nogicami in repom pred tehtanjem in razvrščanjem. Zaradi postavitve ponudbe cen za prašičje trupe na primerljivi podlagi se zabeležena masa toplega trupa poveča za:

— 7,61 % za odstranjeno glavo,

— 1,61 % za odstranjene zadnje nogice,

— 0,11 % za odstranjeni rep.

Člen 3

Spremembe naprave ali metode ocenjevanja niso dovoljene.

Člen 4

Ta odločba je naslovljena na Republiko Latvijo.

▼M1









PRILOGA

METODE ZA RAZVRŠČANJE PRAŠIČJIH TRUPOV V LATVIJI

DEL 1

Ročna metoda (ZP)

1. Razvrščanje prašičjih trupov se opravi z ročno metodo (ZP).

2. Pri tej metodi se lahko uporabi merilo, s katerim je mogoče po ustrezni enačbi določiti parametre. Metoda temelji na ročnem merjenju debeline tolšče in debeline mišice v reži trupa.

3. Delež mesnatosti trupa se izračuna v skladu z naslednjo enačbo: = 61,689 – 0,658x1 + 0,109x2 kjer je: = predvideni odstotek mesnatosti trupa, x1 = debelina tolšče, vidne v reži, merjene v točki G – v njenem najožjem delu, ki pokriva mišico glutaeus medius (v milimetrih), x2 = debelina ledne mišice, vidne v reži, merjene v točki M – kot razdalja med lobanjskim robom mišice glutaeus medius in hrbtnim robom hrbteničnega kanala (v milimetrih). Enačba velja za trupe, ki tehtajo med 50 in 100 kilogrami.

DEL 2

Intrascope (Optical Probe)

1. Razvrščanje prašičjih trupov se opravi z napravo, imenovano „Intrascope (Optical Probe)“, ki jo izdeluje SFK na Danskem.

2. Naprava je opremljena s šesterokotno sondo maksimalne širine 12 milimetrov (19 milimetrov na jezičku na vrhu sonde), ki vsebuje pregledovalno okence in svetlobni vir ter v milimetrih umerjen drsni valj, in ima obratovalno razdaljo med 8 in 50 milimetri.

3. Delež mesnatosti trupa se izračuna po naslednji enačbi: = 71,964 – 0,756x kjer je: = predvideni odstotek mesnatosti trupa, x = debelina hrbtne slanine v milimetrih, merjena na levi strani trupa, 6 centimetrov od vzdolžne osi trupa na zadnjem rebru. Enačba velja za trupe, ki tehtajo med 50 in 100 kilogrami.

DEL 3

PG 200 (Pork Grader)

1. Razvrščanje prašičjih trupov se opravi z napravo, imenovano „PG 200 (Pork Grader)“, ki je izdeluje SFK na Danskem.

2. Naprava je opremljena 1. z ročnim merilnim pripomočkom, ki ima obratovalno razdaljo med 9 in 150 milimetri, in 2. s povezanim računalniškim sistemom, ki beleži podatke in izračuna delež mesnatosti trupa.

3. Delež mesnatosti trupa se izračuna po naslednji enačbi: = 71,938 – 0,928x1 + 0,013x2 kjer je: = predvideni odstotek mesnatosti trupa, x1 = debelina hrbtne slanine v milimetrih, merjena na levi strani trupa, 7 centimetrov od vzdolžne osi trupa na zadnjem rebru, x2 = debelina mišice v milimetrih, merjena na levi strani trupa, 7 centimetrov od vzdolžne osi trupa na zadnjem rebru. Enačba velja za trupe, ki tehtajo med 50 in 100 kilogrami.